Projekteerimise üheks aluseks oli OÜ Vetepere töö nr P–2021–001 "Alutaguse vallas Kauksi, Kuru ja Uusküla ja osaliselt Katase külade veevarustus- ja kanalisatsioonisüsteemide eskiislahendus koos Tellija tingimustega tehnoloogilise projekti koostamise projekteerimishanke läbiviimiseks“, milles oli põhjalikult kirjeldatud projekteerimistööde maht ja sisu.
Projekteerimise käigus läbiti eskiisprojekti, eelprojekti ja põhiprojekti staadium, mille käigus valiti efektiivne, energiasäästlik ning keskkonnasõbralik lahendus.
Planeeritava reoveepuhasti asukohaks valiti kinnistu katastritunnusega 22401:004:0712, mis kuulub RMK-le ning sellele on seatud notariaalne isikliku kasutusõiguse leping Alutaguse valla kasuks reoveepuhasti ja pumpla ehitamiseks, omamiseks ja majandamiseks, tehnorajatise hooldamiseks, korrashoiuks, remontimiseks, asendamiseks, kasutamiseks ning muul viisil ekspluateerimiseks.
Projektis on arvestatud tulevikuperspektiivina liituvate täiendavate tarbijatega kanalisatsioonitorustike kui ka reoveepuhasti planeerimisel.
Projekti sihtrühm ehk kohalikud elanikud saavad projekti tulemusena endale kvaliteetse kanalisatsiooniteenuse. Käesoleva projekt on tervik ning eeldab kõigi osade välja ehitamist (torustikud, reoveepumplad, reoveepuhasti).

